Nora Ulvang

Nora Ulvang (født 1998) er en norsk langrennsløper som representerer Kjelsås Idrettslag.

Hun er datter av verdensmester og olympisk mester i langrenn Vegard Ulvang, og verdensmester i skiskyting Grete Ingeborg Nykkelmo.VG.no - Her er ungdoms-OL-utøverne med profilerte familiemedlemmer, besøkt 12. februar 2016. Hennes yngre søster Runa Ulvang går også langrenn. 

 Idrettskarriere 
 Sesongen 2013/14 
Ulvang deltok i Hovedlandsrennet i 2014 på Gåsbu, der hun fikk sølv på stafetten for Oslo Skikrets sammen med Anine Hallén, Camilla Lie og Martine Engebretsen.Langrenn.com - Buskerud vant jentestafetten i Hovedlandsrennet, besøkt 12. februar 2016. Hun fikk også bronse på 5 km klassisk, i klassen J16 individuelt.Oslo skikrets - Årsberetning 2013-2014 Langrenn , besøkt 12. februar 2016.

Hun kom på andreplass i J16-klassen i Mistbergrennet i februar.Mistbergrennet 2014 - Offisiell resultatliste, besøkt 29. november 2018.

 Sesongen 2014/15 
I januar vant hun 5 km klassisk i norgescuprennet for juniorer (U17) på Lygna, og kom på tredjeplass på sprinten.Langrenn.com - Nora Ulvang var best i kvinner 17 år på Lygna, besøkt 12. februar 2016. Hun endte på fjerdeplass sammenlagt i 17-årsklassen i Norgescupen i langrenn for junior 2014/15, med 391 poeng.Norges skiforbund - Statoil Norgescup Langrenn 2014-2015 Kvinner 17 år  , besøkt 13. februar 2016. Mathilde Myhrvold vant denne klassen. Hun vant også Skolestafetten i Holmenkollen, sammen med Nydalen videregående skole.Kondis.no - Tåka la ingen demper på Skolestafetten i Holmenkollen, besøkt 12. februar 2016.

Hun gikk for Kjelsås' førstelag på 3 × 5 km stafett i Norgesmesterskapet på ski 2015, der Kjelsås kom på 14.-plass.Nordre Aker Budstikke - Edelt metall og gode plasseringer for Nordre Aker-løperne i NM, besøkt 12. februar 2016. I junior-NM på ski 2015 fikk hun sølv på 3,75 km klassisk stil, bak Martine Engebretsen.Langrenn.com - NM-GULL til Martine Engebretsen, besøkt 12. februar 2016. I tillegg kom hun på niendeplass på 7,5 km fristil og 14.-plass på 5 km klassisk.

Hun deltok også i NM på ski 2015, der hun kom på syvendeplass i lagspringen, sammen med Anine Ahlsand. Her deltok hun også på 5 km, der hun kom på 65.-plass.

Hun løp Lysebotn opp i juli, der hun kom på syvendeplass i klassen K18 år. I august kom hun på andreplass på sprinten i rulleskirennet Blinkfestivalen 2015 i Sandnes.Langrenn.com - Sprintseier til Engebretsen i Blinkfestivalen, besøkt 12. februar 2016. I desember kom hun på andreplass i Julegranrennet 2015 på Lygna skisenter.Lygna skisenter - Julegranrennet 2015 Resultatliste , besøkt 13. februar 2016. Hun fikk «Oldermannsligaens Ærespris» for 2015, i Kjelsås IL.

 Sesongen 2015/16 
Hun deltok i Vinter-OL for ungdom 2016, som ble arrangert på Lillehammer. Der kom hun på 14.-plass i langrennscross, og kom også på 14.-plass på sprinten.WYOG 2016 - Nora Ulvang, besøkt 1. desember 2018.

I Norgescupen i langrenn for junior 2015/16 kom hun på niendeplass sammenlagt, med én individuell seier og én andreplass under norgescupåpningen på Steinkjer som beste enkeltresultater.Norges skiforbund - Statoil Norgescup Langrenn 2015-2016 Kvinner 18 år, besøkt 1. desember 2018. Hun deltok ikke i junior-NM, men deltok på 5 km fristil under NM på ski 2016, og kom der på 62.-plass.FIS - Nora Ulvang - 2016, besøkt 1. desember 2018.

 Sesongen 2016/17 
Ulvang deltok i Junior-NM på ski 2017, og kom på 14.-plass på 15 km fristil og tolvteplass på 5 km klassisk. På stafetten kom hun på sjetteplass sammen med Oslo skikrets 1.Norges skiforbund - NM junior Stafett Harstad 12.03.2017 , besøkt 1. desember 2018. Hun kom på 17.-plass i Norgescupen i langrenn for junior 2016/17. I NM på ski 2017 kom hun på 52.-plass på 5 km klassisk. 

 Sesongen 2017/18 
Hun kom på andreplass i sprinten under Gålåsprinten i november 2017.Langrenn.com - Gålåsprintens Juniorklasser vunnet av Amalie Honerud Olsen og Jørgen Lippert, besøkt 1. desember 2018. Junior-NM på ski 2018 del 1 ble arrangert i Holmenkollen, og hun kom der på ellevteplass. Under Junior-NM del 2 på Steinkjer kom hun på niendeplass på 15 km klassisk og åttendeplass på 5 km fristil. På stafetten kom Oslo skikrets på femteplass, med Ulvang på laget. Hun kom på niendeplass sammenlagt i Norgescupen i langrenn for junior 2017/18. 

 Referanser 

 Eksterne lenker 

  Profil hos ungdoms-OL 2016 

Kategori:Norske langrennsløpere
Kategori:Deltakere under Vinter-OL for ungdom 2016
Kategori:Personer fra Oslo